Braconidae

Braconidae er en gruppe som hører til blant parasittvepsene og er en familie i ordenen vepser. Den er en svært artsrik familie av små snylteveps. Man kjenner omtrent 12 000 arter fordelt på 45 underfamilier og omtrent 1000 slekter, men det er estimert at det sannsynligvis finnes 40 000 – 50 000 arter, de er dermed en av de aller artsrikeste familiene i dyreriket. Noen underfamilier, balnt andre Aphidiinae som lever på bladlus, blir av og til regnet som egne familier. I Norge er det sannsynlig at vi har rundt 600 arter, men bare ca. 280 er hittil påviste. Flere arter i denne gruppen er viktige i biologisk kontroll av skadeinsekter.


== Utseende ==
De fleste Braconidae er små og spinkle (1 – 4 mm lange), men noen arter blir opptil 40 mm, gjerne mørkt fargede snylteveps. Hodet er lite og rundt med tre punktøyne (ocelli) i pannen. Antennene er lange og tynne, trådformede med minst 16 ledd. Vingeårene er velutviklede, forvingen har markert vingemerke (pterostigma). Hunnene har ofte et langt eggleggingsrør som stikker ut bak bakkroppsspissen.


== Levevis ==
De er parasitoider, som utvikler seg på larver eller pupper av ulike insekter. Larven spiser verten levende, men holder den i live lengst mulig ved å spise mindre viktige organer som fettvev og kjønnsorganer først og vil vanligvis ikke drepe verten før de selv har gjennomført metamorfosen og bryter ut av verten som et voksent individ. Denne dramatiske livssyklusen var inspirasjonskilden bak manuset til filmen Alien – den 8. passasjeren.En del arter er såkalte hyperparasitter, det vil si at de snylter på insekter som selv er parasitoider. Det finnes også noen som er parasitter på voksne insekter, og noen som ikke dreper vertene, men steriliserer dem slik at de aldri blir kjønnsmodne. Larveutviklingen hos Braconidae er veldig variert, selv et så grunnleggende trekk som celledelingsmønsteret til det befruktede egget kan variere. Noen av artene er viktige i biologisk kontroll av skadeinsekter, blant annet Aphanteles glomeratus som parasitterer åmer av stor kålsommerfugl (Pieris brassicae).


== Systematisk inndeling / europeiske arter ==

ordenen vepser, Hymenoptera
gruppen stilkvepser, Apocrita
gruppen Ichneumonoidea
familien Braconidae
45 underfamilier, derav 24 i Norge, alfabetisk listet. Artstallene refererer til :
Adeliinae med 1 art i Norge
Agathidinae med 14 arter i Norge
Alysiinae med 70 arter i Norge
Amicrocentrinae - ikke i Norge
Aphidiinae med 12 arter i Norge
Apozyginae - ikke i Norge
Betylobraconinae - ikke i Norge
Blacinae med 10 arter i Norge
Brachistinae med 13 arter i Norge
Braconinae med 35 arter i Norge
Cardiochilinae - ikke i Norge
Cenocoeliinae med 1 art i Norge
Charmontinae med 2 arter i Norge
Cheloninae med 21 arter i Norge
Dirrhopinae - ikke i Norge
Doryctinae med 11 arter i Norge
Ecnomiinae - ikke i Norge
Euphorinae med 45 arter i Norge
Exothecinae med 3 arter i Norge
Gnamptodontinae med 1 art i Norge
Helconinae med 10 arter i Norge
Histeromerinae - ikke i Norge
Homolobinae med 6 arter i Norge
Hormiinae med 1 art i Norge
Ichneutinae med 3 arter i Norge
Khoikhoiinae - ikke i Norge
Lysiterminae - ikke i Norge
Macrocentrinae med 11 arter i Norge
Masoninae - ikke i Norge
Mendesellinae - ikke i Norge
Mesostoinae - ikke i Norge
Meteorideinae - ikke i Norge
Microgastrinae med 35 arter i Norge
Microtypinae - ikke i Norge
Miracinae - ikke i Norge
Neoneurinae - ikke i Norge
Opiinae med 27 arter i Norge
Orgilinae med 7 arter i Norge
Pambolinae - ikke i Norge
Pselaphaninae - ikke i Norge, nå slått sammen med Sigalphinae
Rhysipolinae - ikke i Norge
Rhyssalinae med 2 arter i Norge
Rogadinae med 20 arter i Norge
Sigalphinae - ikke i Norge
Telengaiinae - ikke i Norge
Trachypetinae - ikke i Norge
Vaepellinae - ikke i Norge
Xiphozelinae - ikke i Norge
Ypsistocerinae - ikke i Norge


== Referanser ==


== Kilder ==
Tree of Life Braconidae
Ottesen, P.S. (1993, revidert 1999) Norske insekter og deres artsantall. NINA utredning 55: 1-40. [1]


== Eksterne lenker ==
(en) Braconidae – oversikt og omtale av artene i WORMS-databasen 
(en) Braconidae i Encyclopedia of Life 
(en) Braconidae i Global Biodiversity Information Facility 
(no) Braconidae hos Artsdatabanken 
(sv) Braconidae hos Dyntaxa 
(en) Braconidae hos Fauna Europaea 
(en) Braconidae hos Fossilworks 
(en) Braconidae hos ITIS 
(en) Braconidae hos NCBI 
(en) Kategori:Braconidae – bilder, video eller lyd på Wikimedia Commons 
Braconidae – detaljert informasjon på Wikispecies